চার বছরের শিশুর উপর পাশবিক অত্যাচার, ঘেরাও পুলিশ ফাঁড়ি

নদিয়া, সন্তু সাহা: চার বছরের শিশুকে যৌননির্যাতনের প্রতিবাদে (Protest) ও অভিযুক্তদের গ্রেফতারের প্রতিবাদে জাতীয় সড়ক অবরোধ (National Highways) ও পুলিশ ফাঁড়ি (Police Outposts) ঘেরাও। ১২জাতীয় সড়ক অবরোধ ও পুলিশ ফাঁড়ি ঘেরাও করে বিক্ষোভে সামিল হয় এলাকাবাসী। ঘটনাটি ঘটেছে কালীগঞ্জ থানার (Kaliganj police) পলাশি এলাকায় (Palashi Area)।

স্থানীয় ও পুলিশ সূত্রে খবর, এদিন দুপুরে কালীগঞ্জ থানার মীরা অঞ্চলের চার বছরের এক শিশু বাড়ি থেকে খেলতে বেরোয়। সেই সময় কয়েকজন যুবক একটি নির্মীয়মাণ বাড়িতে ডেকে নিয়ে গিয়ে ওই নাবালিকাকে যৌন নির্যাতন করে বলে অভিযোগ।

আরও পড়ুন: বিরোধী শূন্য উত্তর দমদম পুরসভা

নাবালিকার কান্নাকাটিতে পরিবারের লোকজন ছুটে এলে অভিযুক্তরা চম্পট দেয়। পরবর্তীতে ওই নাবালিকার পরিবারের তরফ থেকে কালীগঞ্জ থানার অধীন পলাশির মীরাবাজার ফাঁড়িতে অভিযোগ দায়ের করেন। দীর্ঘক্ষণ পার হয়ে যাওয়ার পরও অভিযুক্তদের গ্রেফতার না করায় গ্রামবাসীদের একাংশ মীরা বাজার পুলিশ ফাঁড়ি ঘেরাও করে বিক্ষোভ দেখান। এর পাশাপাশি ১২নম্বর জাতীয় সড়ক অবরোধ করেন তাঁরা।‌ পরবর্তীকালে পুলিশের আশ্বাসে অবরোধ ওঠে।